text: Kørte råddent - og blev anholdt
  28 juli 2011 kl. 06.35
  Politiet anholdt i nat en mand, der kørte voldsomt stærkt på motorvejen. Det viste sig, at bilen var stjålet.
  Politiet blev i nat ringet op af nogle mennesker, der gjorde opmærksom på, at en mand kørte råddent på motorvejen ved Skærup.
  Politiet sendte en patrulje ud, som fik anholdt manden på Fyn.
  Det viste sig, at bilen var stjålet - og at tyven var påvirket.
  Tyven er en 29-årig mand fra Nordjylland.
  